
SEKTOR ZA PRAVNE, KADROVSKE, OPĆE I FINANCIJSKE POSLOVE 
Odsjek za finansijsko-računovodstvene poslove

1/01 Viši stručni saradnik za analizu, planiranje i finansijsko-računovodstvene poslove
Opis poslova i radnih zadataka: Analizira i objedinjuje podatke za izradu godišnjih, kvartalnih i mjesečnih planova budžeta, evidentira i prati realizaciju budžeta Ministarstva u skladu sa odobrenim aproprijacijama i mjesečnim kvotama, kontroliše dokumentaciju za izvršavanje obaveza po svim vrstama ugovora sa fizičkim licima i unosi u ISFU, kontroliše dokumentaciju za izvršavanje obaveza prema dobavljačima i unosi u ISFU, kontroliše mjesečnu potrošnju po određenim stavkama za sve organizacione jedinice, komunicira sa dobavljačima i obavještava neposrednog šefa o stanju potrošnje, prima i evidentira račune u pomoćnim finansijskim knjigama, kontroliše vjerodostojnost i ispravnost dokumenata, izrađuje analize i finansijske planove, vodi osnovne poslovne knjige, Glavnu knjigu i dnevnik i pomoćnu knjigu osnovnih sredstava i sitnog inventara, učestvuje u izradi Dokumenta okvirnog budžeta, godišnjeg budžeta i Dokumenta programskog budžeta, učestvuje u izradi završnog računa i povremenih finansijskih izvještaja, prati propise iz oblasti računovodstva i stara se o njihovoj primjeni, pruža odgovarajuću stručnu pomoć samostalnim referentima za finansije i računovodstvo, kao i druge poslove po nalogu šefa Odsjeka. Za svoj rad odgovara šefu Odsjeka, kome podnosi izvještaj o radu.
Posebni uslovi: VSS - ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; 2 godine radnog iskustva u struci; položen stručni upravni ispit; poznavanje engleskog jezika; poznavanje rada na računaru.
Status: državni službenik – viši stručni saradnik.
Broj izvršilaca: jedan (1)
Mjesto rada: Sarajevo


SEKTOR ZA BUDŽET INSTITUCIJA BiH
Odsjek za pripremu budžeta institucija BiH

1/02 Viši stručni saradnik za Dokument okvirnog budžeta (DOB)
Opis poslova i radnih zadataka: Razmatra, kontroliše i usaglašava zahtjeve dostavljene od strane dodijeljenih budžetskih korisnika po Instrukciji broj: 1, uključujući i evidentiranje podataka u Informacioni sistem za planiranje i upravljanje budžetom institucija BiH (BPMIS); učestvuje u sačinjavanju preliminarne procjene rashoda dodijeljenih budžetskih korisnika u narednom trogodišnjem razdoblju za potrebe Savjetodavne skupine Fiskalnog vijeća BiH s ciljem pripreme Globalnog okvira fiskalne bilanse i politika u BiH za naredno trogodišnje razdoblje; učestvuje u davanju preporuka o srednjoročnim i godišnjim gornjim granicama rashoda i budžetskim parametrima u skladu sa budžetskim i makroekonomskim prioritetima i parametrima koje treba da odobre Vijeće ministara BiH i Fiskalno vijeće BiH, a na osnovu detaljne analize podataka koje korisnici dostavljaju u okviru Budžetske instrukcije br. 1; sarađuje sa dodijeljenim budžetskim korisnicima na poboljšanju postupaka pripreme, planiranja i sačinjavanja nacrta budžeta, učestvuje u sačinjavanju smjernica za planiranje DOP-a; analizira zahtjeve za: restrukturiranje rashoda, budžetsku rezervu, namjensku strukturu kapitalnih ulaganja (davanje saglasnosti) te analizira operativne planove u dijelu rasporeda budžeta po analitičkim kontima prema odobrenom budžetu, kao i druge aktivnosti vezane za izvršenje budžeta dodijeljenih budžetskih korisnika; razmatra, kontroliše, usaglašava i analizira zahtjeve dodijeljenih budžetskih korisnika po Instrukciji broj: 2., uključujući i evidentiranje podataka u Informacioni sistem za planiranje i upravljanje budžetom institucija BiH (BPMIS); učestvuje u sačinjavanju nacrta Dokumenta okvirnog budžeta institucija BiH. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru.
Status: državni službenik – viši stručni saradnik.
Broj izvršilaca: jedan (1)
Mjesto rada: Sarajevo


Odsjek za analize planiranja i izvršenja budžeta budžetskih korisnika

1/03 Stručni savjetnik za analize
Opis poslova i radnih zadataka: Analizira preglede prioriteta budžetskih korisnika za potrebe sačinjavanja Dokumenta okvirnog budžeta institucija BiH, utvrđuje i daje prijedloge gornjih granica rashoda za dodijeljeni portfolio korisnika; sačinjava preliminarne projekcije rashoda za naredno trogodišnje razdoblje za potrebe Savjetodavne skupine Fiskalnog vijeća BiH s ciljem sačinjavanja Globalnog okvira fiskalne bilanse i politika u BiH, priprema analize godišnjih izvještaja o izvršenju budžeta dodijeljenih budžetskih korisnika; objedinjuje sve poslove analitičke procjene budžetskih korisnika; priprema informativne, analitičke i druge materijale za potrebe analize planiranja i izvršenja budžetskih korisnika; analizira budžetske zahtjeve za dodjelu sredstava iz budžeta po Instrukciji broj 2., provodi savjetovanja i rasprave sa budžetskim korisnicima i predlaže preliminarne nacrte budžeta za dodijeljeni portfolio budžetskih korisnika sa prijedlogom mjera za unapređenje procesa pripreme godišnjeg budžeta; priprema analize zahtjeva budžetskih korisnika u postupku odlučivanja po zahtjevima za restrukturiranje budžeta, namjensku strukturu i izmjenu namjenske strukture kapitalnih izdataka, što uključuje i davanje saglasnosti na iste, vrši analize operativnih planova u dijelu rasporeda rashoda po analitičkim kategorijama prema odobrenom budžetu, kao i obavljanje drugih aktivnosti vezano za izvršenje budžeta sa mjerama za unapređenje, priprema analize, daje preporuke, primjedbe, sugestije, vrši formalnu verifikaciju obrazaca za procjenu fiskalnih uticaja propisa i drugih akata koje dostavljaju budžetski korisnici radi pribavljanja mišljenja Ministarstva finansija i trezora BiH, te provodi suštinsku provjeru procjene fiskalnih uticaja propisa i drugih akata i daje mišljenja i odgovore na zahtjeve dodijeljenih budžetskih korisnika po osnovu budžetske rezerve, višegodišnjih kapitalnih ulaganja, akata koji imaju finansijske implikacije na budžet institucija BiH i drugih upita budžetskih korisnika; sačinjava preliminarne procjene izvršenja rashoda budžetskih korisnika; obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 3 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru.
Status: državni službenik – stručni savjetnik.
Broj izvršilaca: jedan (1)
Mjesto rada: Sarajevo


Odsjek za kontrolu izvršenja budžeta i izvještavanje

1/04 Viši stručni saradnik za izvještavanje
Opis poslova i radnih zadataka: Učestvuje u pripremi izvještaja i zbirnih analiza o izvršenju budžeta institucija BiH (tromjesečne, polugodišnje, devetomjesečne i godišnja izvještaja), učestvuje u izradi potrebnih mišljenja i uputstava budžetskim korisnicima za sastavljanje finansijskih izvještaja, kontroliše finansijske izvještaje budžetskih korisnika o izvršenju budžeta uz nadzor šefa Odsjeka, usaglašava dostavljena finansijska izvještaja budžetskih korisnika o izvršenju budžeta sa godišnjim planovima rashoda i programa posebne namjene, prati izvršenje budžeta budžetskih korisnika i predlaže preduzimanje odgovarajućih rješenja i mjera u skladu sa propisima, učestvuje u kontroli izvještaja o izvršenju budžeta, dužan je provoditi sve aktivnosti u vezi provedbe Strategije o reformi upravljanja javnim finansijama. Obavlja i druge poslove koje mu odredi rukovodilac Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru.
Status: državni službenik – viši stručni saradnik.
Broj izvršilaca: jedan (1)
Mjesto rada: Sarajevo

SEKTOR ZA ODNOSE SA FINANSIJSKIM INSTITUCIJAMA
Odsjek za finansijske aranžmane sa međunarodnim finansijskim institucijama

1/05 Viši stručni saradnik za multilateralne aranžmane
Opis poslova i radnih zadataka: Učestvuje u pripremi finansijskih aranžmana, sarađuje sa: UNDP, WB, MMF i drugim finansijskim institucijama, entitetskim strukturama u okviru pitanja prilagođavanja ekonomske strukture i ekonomskih reformi u BiH; izrađuje planove rada i izrađuje analize iz nadležnosti Odsjeka; obavlja aktivnosti vezano za informativno-tehničku potporu guvernerima BiH, te učestvuje u pripremi ugovora, pravnih akata i mišljenja ministarstvima s ciljem izvršenja obaveza prema međunarodnim i domaćim finansijskim institucijama; učestvuje u pregovorima sa međunarodnim finansijskim institucijama o ekonomskim programima u BiH radi sklapanja aranžmana, implementacije strategije ekonomskog razvoja; vodi evidenciju imovine i obaveza BiH po osnovu članstva u međunarodnim finansijskim institucijama, analizira i ocjenjuje podobnost uslova za sticanje članstva BiH u međunarodnim finansijskim institucijama; prati izvršenje međunarodnih aranžmana i supsidijarnih ugovora i vodi evidenciju u vezi s istim. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru.
Status: državni službenik – viši stručni saradnik.
Broj izvršilaca: jedan (1)
Mjesto rada: Sarajevo


Odsjek za operativnu realizaciju finansijskih aranžmana

1/06 Viši stručni saradnik za aranžmane sa evropskim finansijskim institucijama i Japanskom agencijom za međunarodnu saradnju (JICA)
Opis poslova i radnih zadataka: Provodi materijalnu i formalnu kontrolu finansijskih naloga i prati korištenje finansijskih izvora sa planiranim i ostvarenim troškovima projekata za koje su izvori namijenjeni, prati i inicira rokove raspoloživosti izvora finansiranja sa elementima plana troškova projekata i učestvuje u pripremi prijedloga finansijskih ugovora; osigurava cjelovit sistem evidencije finansijskih plasmana po kreditima i grantovima odobrenih BiH od strane evropskih finansijskih institucija (EBRD i EIB) i JICA i Vlade Japana; učestvuje u pripremi informacija za potrebe nadležnih organa, ostvaruje saradnju sa državnim i entitetskim ministarstvima, jedinicama za implementaciju projekata u FBiH, RS i BiH te vrši finansijsko praćenje realizacije razvojnih projekata, projekata obnove i rekonstrukcije i sarađuje sa evropskim finansijskim institucijama kao i sa JICA-om; ostvaruje saradnju sa komercijalnim bankama u zemlji i inostranstvu u postupku implementacije odobrenih finansijskih izvora; učestvuje u izradi godišnjeg, polugodišnjeg i kvartalnih programa rada i izvještaja o radu Sektora te vrši poslove otvaranja specijalnih i kamatnih računa u postupku implementacije finansijskih izvora u skladu sa procedurama evropskih finansijskih institucija i JICA-e, vrši nadzor prometa na njima i vodi evidenciju promjena na tim računima, prati korištenje finansijskih izvora iz kojih se finansiraju projekti u BiH. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru. 
Status: državni službenik – viši stručni saradnik.
Broj izvršilaca: jedan (1)
Mjesto rada: Sarajevo


SEKTOR ZA JAVNI DUG
Odsjek baze podataka za javni dug

1/07 Viši stručni saradnik za ažuriranje baze podataka javnog duga
Opis poslova i radnih zadataka: Unosi u sistem (bazu) podatke o vanjskom dugu BiH i održava, ažurira i izvještava o podacima vanjske zaduženosti BiH; prima zahtjeve za plaćanje od ino-kreditora, kontroliše ih i alocira ih na supsidijarne dužnike, sačinjava obavijesti o dospijeću; ažurira podatke o tekućem statusu ino-kredita i obaveza; vrši konfirmaaciju ino-obaveza; učestvuje u izradi zakonskih i podzakonskih akata iz djelokruga rada i vrši projekcije servisa vanjskog duga i priprema godišnju projekciju servisa vanjskog duga u svrhu izrade državnog budžeta, učestvuje u pripremi propisa i drugih akata iz područja javnog zaduženja te učestvuje u pripremi raznih informacija i izvještaja iz nadležnosti Odsjeka i Sektora te učestvuje u uspostavi i održavanju procedure za prikupljanje i razmjenu informacija. Obavlja i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; najmanje 2 godine radnog iskustva u struci; poznavanje engleskog jezika; položen stručni upravni ispit; poznavanje rada na računaru.
Status: državni službenik – viši stručni saradnik.
Broj izvršilaca: jedan (1)
Mjesto rada: Sarajevo


SEKTOR ZA TREZORSKO POSLOVANJE
Odsjek za upravljanje informacijskim sistemom

1/08 Stručni savjetnik za administriranje bazama podataka
Opis poslova i radnih zadataka: Izrađuje i razvija plan načina smještanja i zaštite podataka (sistem storidž) za trenutne potrebe sistema i planiranje potrebnog mjesta za smještanje podataka u budućnosti, planira i razvija zaštite od upada neovlaštenih lica u baze Ministarstva, pravi procedure za tekuće poslove u vezi sa radom baza podataka iz svoje domene, osigurava baze podataka putem monitoring pristupa korisnika bazi podataka, osigurava sigurnosnu kopiju (bekap) i povrat (rikaveri) baze podataka i okruženja operativnog sistema, planira, dokumentuje i izvještava o izmjenama na bazi podataka, pri čemu se treba voditi računa o minimalnom uticaju tih izmjena na rad krajnjih korisnika, nadgleda baze podataka (monitoring) i podešava performanse (performans tjuning), osigurava integritet podataka i sigurnost softvera baze podataka, nadgleda (monitoring) i administrira serverske diskove kao i druge poslove po nalogu šefa Odsjeka. Za svoj rad odgovara šefu Odsjeka kome podnosi izvještaj o radu.
Posebni uslovi: VSS – ekonomski fakultet, elektrotehnički ili prirodno matematički fakultet VII. stepen, ili ekvivalent Bolonjskog sistema sa ostvarenih 180 odnosno 240 ECTS bodova; najmanje 3 godine radnog iskustva; položen stručni upravni ispit; poznavanje engleskog jezika; poznavanje rada na računaru.
Status: državni službenik – stručni savjetnik.
Broj izvršilaca: jedan (1)
Mjesto rada: Sarajevo


SEKTOR ZA FINANSIRANJE PROGRAMA I PROJEKATA EU (CJFU)
Odsjek za finansije i računovodstvo programa i projekata EU

1/09 Šef Odsjeka za finansije i računovodstvo programa i projekata EU
Opis poslova i radnih zadataka: Šef Odsjeka za finansije i računovodstvo programa i projektima IPA koordinira rad Odsjeka i odgovoran je za organiziranje i obavljanje poslova iz nadležnosti Odsjeka, raspoređuje poslove na državne službenike i zaposlenike i daje bliže upute o načinu obavljanja tih poslova, osigurava blagovremeno, zakonito i pravilno obavljanje svih poslova iz nadležnosti Odsjeka, redovno usmeno ili pismeno upoznaje pomoćnika ministra o stanju obavljanja poslova iz svoje nadležnosti, problemima koji postoje u obavljanju tih poslova predlažući mjere za njihovo rješavanje, postupa prema nalozima pomoćnika ministra i obavlja najsloženije poslove iz nadležnosti Odsjeka, kao i druge poslove po nalogu pomoćnika ministra. Odgovoran je za korištenje finansijskih, materijalnih i ljudskih potencijala dodijeljenih Odsjeku.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; 4 godina radnog iskustva u struci; položen stručni upravni ispit; poznavanje engleskog jezika; poznavanje rada na računaru.
Status: državni službenik – šef unutarnje organizacijske jedinice.
Broj izvršilaca: jedan (1)
Mjesto rada: Sarajevo


1/10 Viši stručni saradnik za finansije i računovodstvo programa i projekata EU
Opis poslova i radnih zadataka: U sistemu indirektnog upravljanja programima i projektima IPA priprema i kontroliše ispravnost dokumentacije koja je predmet unosa u poseban računovodstveni program, vrši knjiženje svih transakcija nastalih u projektu prema kontnom planu, kontroliše knjiženje prihoda i rashoda, vrši knjigovodstvenu obradu pasive, troškova i plaćanja po projektima, izvršava bankarske naloge i poravnanje bankarskih računa, odobrava plaćanje faktura, učestvuje u izradi izvještaja o računovodstvenom stanju projekata, priprema periodične izvještaje o potrošnji i deklaracije o troškovima, pohranjuje informacije o nepravilno izvršenim plaćanjima, vodi evidencije dužnika, u funkciji prvog nivoa kontrole troškova obavlja poslove kontrolora troškova za projekte partnera iz BiH za koje ga zaduži rukovodilac odsjeka, vrši kontrolu administrativne, tehničke i finansijske ispravnosti finansijskog izvještaja i pripadajuće dokumentacije i priprema Izjavu o odobrenim troškovima za izdavanje, vrši i kontrolu stanja na licu mjesta u skladu sa utvrđenim planom posjeta, kao i druge poslove po nalogu šefa odsjeka. Zadužuje ga pomoćnik ministra u skladu sa članom 4. stav (1) Odluke o uspostavljanju sistema kontrole za programe teritorijalne saradnje („Službeni glasnik BiH“, broj 55/16). Za svoj rad odgovara šefu odsjeka, kome podnosi izvještaj o radu.
Posebni uslovi: VSS – ekonomski fakultet, VII. stepen ili ekvivalent Bolonjskog sistema sa ostvarenih 180, odnosno 240 ECTS bodova; 2 godina radnog iskustva u struci; položen stručni upravni ispit; poznavanje engleskog jezika; poznavanje rada na računaru.
Status: državni službenik –   viši stručni saradnik.
Broj izvršilaca: jedan (1)
Mjesto rada: Sarajevo


Na ovaj oglas mogu se prijaviti samo osobe zaposlene kao državni službenici u Ministarstvu finansija i trezora Bosne i Hercegovine.

Napomena za kandidate: 
· Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o konkursnim procedurama dostupno je na www.ads.gov.ba u dijelu „Zapošljavanje/Vrste konkursnih procedura“.
· Za provođenje konkursne procedure po ovom oglasu formirat će se dvije (2) komisija za izbor, i to:
· [bookmark: _Hlk228270704]Komisija I za izbor državnih službenika za radna mjesta označena brojevima 1/01, 1/02, 1/03, 1/04, 1/05, 1/06
· Komisija II za izbor državnih službenika za radna mjesta označena brojevima 1/07, 1/08, 1/09, 1/10
Kandidat koji se želi prijaviti na više radnih mjesta koja su u nadležnosti jedne komisije za izbor dostavlja jednu prijavu na kojoj označava pozicije na koje se želi prijaviti s ostalom traženom dokumentacijom, kako je navedeno u tekstu oglasa. Ukoliko se kandidat želi prijaviti na više radnih mjesta koja su u nadležnosti različitih komisija, onda dostavlja odvojene prijave za radna mjesta po pojedinim komisijama, a uz svaku prijavu dostavlja se ovjerena fotokopija tražene dokumentacije za svaku komisiju za izbor odvojeno, u protivnom se njihove prijave neće smatrati urednim.
· Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 


Priprema dokumentacije:
Skreće se pažnja kandidatima da su potrebnu dokumentaciju na oglas dužni dostaviti u skladu sa Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/ Napomena za kandidate/ Stop greškama u prijavama!“, te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

Potrebni dokumenti:
I Ovjerene kopije: 
· univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane nadležnog organa); 
· uvjerenja o položenom stručnom upravnom odnosno javnom ispitu;
· potvrde ili uvjerenja kao dokaza o traženoj vrsti radnog iskustva;
· dokaza o traženom nivou znanja stranog jezika;
· dokaza o traženom nivou znanja rada na računaru;

II Svojeručno potpisan: 
1. popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do 23.09.2026. godine putem poštanske službe preporučenom pošiljkom na adresu: 

[bookmark: _Hlk126928288][bookmark: _Hlk124853617][bookmark: _Hlk118716499][bookmark: _Hlk118715968][bookmark: _Hlk124853574]Ministarstvo finansija i trezora BiH
[bookmark: _Hlk126928296]„Interni oglas za popunjavanje radnih mjesta državnih službenika u Ministarstvu finansija i trezora BiH“
[bookmark: _Hlk126928302]Trg BiH broj 1, 71000 Sarajevo

Ispunjavanje uslova utvrđenih ovim oglasom računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.


